CELEX: 62020CN0435
Language: mt
Date: 2020-09-16 00:00:00
Title: Kawża C-435/20: Talba għal deċiżjoni preliminari mressqa mix-Schleswig-Holsteinischen Verwaltungsgericht (il-Ġermanja) fis-16 ta’ Settembru 2020 – C. vs Ir-Repubblika Federali tal-Ġermanja

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/20
            
         
      Talba għal deċiżjoni preliminari mressqa mix-Schleswig-Holsteinischen Verwaltungsgericht (il-Ġermanja) fis-16 ta’ Settembru 2020 – C. vs Ir-Repubblika Federali tal-Ġermanja
      (Kawża C-435/20)
      (2020/C 433/24)
      Lingwa tal-kawża: il-Ġermaniż
      
         Qorti tar-rinviju
      
      Schleswig-Holsteinischen Verwaltungsgericht
      
         Partijiet fil-kawża prinċipali
      
      
         Rikorrent: C.
      
         Konvenuta: Ir-Repubblika Federali tal-Ġermanja
      
         Domandi preliminari
      
      
                  1)
               
               
                  Leġiżlazzjoni nazzjonali li tipprovdi li applikazzjoni għal protezzjoni internazzjonali tista’ tiġi miċħuda bħala applikazzjoni sussegwenti inammissibbli, hija kompatibbli mal-Artikolu 33(2)(d) u mal-Artikolu 2(q) tad-Direttiva 2013/32/UE (1) jekk il-proċedura inizjali għall-ażil, li ġiet miċħuda, tkun tmexxiet fi Stat Membru ieħor tal-Unjoni?
               
            
                  2)
               
               
                  Jekk ir-risposta għall-ewwel domanda tkun fl-affermattiv: leġiżlazzjoni nazzjonali li tipprovdi li applikazzjoni għal protezzjoni internazzjonali tista’ tiġi miċħuda bħala applikazzjoni sussegwenti inammissibbli, hija kompatibbli mal-Artikolu 33(2)(d) u mal-Artikolu 2(q) tad-Direttiva 2013/32/UE anki jekk il-proċedura inizjali għall-ażil, li ġiet miċħuda, ma tkunx tmexxiet fi Stat Membru tal-Unjoni iżda fl-Isvizzera?
               
            
                  3.
               
               
                  Jekk ir-risposta għat-tieni domanda tkun fin-negattiv: leġiżlazzjoni nazzjonali li tipprovdi li applikazzjoni għal ażil tkun inammissibbli fil-każ ta’ applikazzjoni sussegwenti, u li ma tagħmel ebda distinzjoni bejn status ta’ refuġjat u status ta’ protezzjoni sussidjarja, hija kompatibbli mal-Artikolu 33(2)(d) tad-Direttiva 2013/32/UE?
               
            
         (1)  Direttiva 2013/32/UE tal-Parlament Ewropew u tal-Kunsill tas-26 ta’ Ġunju 2013 dwar proċeduri komuni għall-għoti u l-irtirar tal-protezzjoni internazzjonali (ĠU 2013 L 180, p. 60).